Document ID: 32001D0306

Απόφαση της Επιτροπής
της 11ης Απριλίου 2001
για την τρίτη τροποποίηση της απόφασης 2001/223/ΕΚ σχετικά με ορισμένα μέτρα προστασίας από τον αφθώδη πυρετό στις Κάτω Χώρες
[κοινοποιηθείσα υπό τον αριθμό Ε(2001) 1123]
(Κείμενο που παρουσιάζει ενδιαφέρον για τον ΕΟΧ)
(2001/306/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,
την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς(3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,
Εκτιμώντας τα ακόλουθα:
(1) Ως επακόλουθο της εκδήλωσης εστιών αφθώδους πυρετού στις Κάτω Χώρες εκτός των περιοχών υπό περιορισμούς σύμφωνα με την απόφαση 2001/223/ΕΚ της Επιτροπής σχετικά με ορισμένα μέτρα προστασίας από τον αφθώδη πυρετό στις Κάτω Χώρες(4), όπως τροποποιήθηκε τελευταία από την απόφαση 2001/282/ΕΚ(5), κρίνεται αναγκαίο να διευρυνθούν οι περιοχές υπό περιορισμούς, ώστε να διασφαλισθεί το υγειονομικό καθεστώς της υπόλοιπης Κοινότητας, έως ότου ολοκληρωθούν οι επιδημιολογικές έρευνες και διαπιστωθούν η προέλευση της λοίμωξης και οι πιθανές σχέσεις με τις υφιστάμενες εστίες.
(2) Η κατάσταση ως προς τον αφθώδη πυρετό σε ορισμένα τμήματα των Κάτω Χωρών ενδέχεται να θέσει σε κίνδυνο το ζωικό κεφάλαιο σε άλλα τμήματα της επικράτειας των Κάτω Χωρών και σε άλλα κράτη μέλη, λόγω της διάθεσης στην αγορά και του εμπορίου ζώντων δίχηλων ζώων και ορισμένων από τα προϊόντα τους.
(3) Τα μέτρα που προβλέπονται στην παρούσα απόφαση θα επανεξετασθούν κατά τη συνεδρίαση της μόνιμης κτηνιατρικής επιτροπής στις 19 Απριλίου 2001,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2001/223/ΕΚ της Επιτροπής τροποποιείται ως εξής:
1. Στο παράρτημα Ι οι λέξεις "Οι επαρχίες Gelderland, Overijsel, Flevoland και οι περιοχές Sprang-Capelle και Maren-Kessel en Berghem στην επαρχία Noord-Brabant, όπως ορίζονται λεπτομερώς στο παράρτημα ΙΙΙ" αντικαθίστανται από τις λέξεις "Οι επαρχίες Groningen, Friesland, Drenthe, Noord-Holland, Flevoland, Overijssel, Gelderland, Utrecht, Zuid-Holland, Limburg, Noord-Brabant και Zeeland".
2. Στο παράρτημα ΙΙ οι λέξεις "Όλες οι περιοχές των ηπειρωτικών Κάτω Χωρών με εξαίρεση εκείνες του παραρτήματος Ι" αντικαθίστανται από τις λέξεις "Οι επαρχίες Groningen, Friesland, Drenthe, Noord-Holland, Flevoland, Overijssel, Gelderland, Utrecht, Zuid-Holland, Limburg, Noord-Brabant και Zeeland".
3. Το παράρτημα ΙΙΙ διαγράφεται.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 11 Απριλίου 2001.

Labels: 3
18
17
6